Cum au fost păcăliți zeci de români care au comandat măşti sanitare de pe internet.
Aproape 100 de oameni au cumpărat de pe net măşti, dar s-au trezit cu role de hârtie igienică. Mai mulţi indivizi anunţau pe net că vând măşti folosind poze fictive. Poliţiştii au făcut, azi dimineaţă, mai multe percheziţii în Călăraşi şi Ilfov. 9 persoane vor fi aduse la audieri.
Mai mulţi indivizi s-au gândit să facă bani în pandemie vânzând măşti. Însă au vândut blana ursului din pădure, pentru că niciun cumpărător nu a primit nicio mască, dar au rămas fără bani. Imediat după ce a fost decretată starea de urgenţă şi stocul măşti de protecţie a fost epuizat peste tot, aproape 10 persoane s-au unit şi s-au gândit să profite.Ei au furat de pe net poze cu măşti de protecţie şi le-au postat pe reţelele de socializare. Cei 89 clienţi identificaţi de poliţie au avut surpriza să găsească în pachete, de fapt, role de hârtie igienică.Păgubiţii au pierdut banii, pentru că au achitat la ridicarea coletului. Lor nu le-a rămas decât să înveţe de pe internet cum să-şi facă singuri mască din hârtia igienică.